SUID-AFRIKAANSE RADIOLIGA NUUS SONDAG 4 JUNIE 2017 


Goeiemêre en welkom by die weeklikse nuusbulletin van die Suid-Afrikaanse 
Radioliga gelees deur ............ [jou naam, roepsein en @TH] 


Die Suid-Afrikaanse Radioliga saai elke Sondagoggend `n nuus bulletin om 08:15 
Sentraal-Afrikaanse Tyd in Afrikaans en om (8:30 Sentraal-Afrikaanse Tyd 
in Engels uit op HF asook op baie BHEF- en UHF-herhalers regoor die land. 
Echolink luisteraars kan by ZSOJPL inskakel vir `n herleiding. `n Potgooi is 
beskikbaar op die Liga se webwerf. 


Hierdie audio bulletin kan afgelaai word vanaf die Liga se webwerf by 
www.sarl.org.za waar jy hierdie sowel as vorige bulletins in teks formaat onder 
die nuusskakel aan die linkerkant van die webblad sal vind. Terwyl jy daar is, 
kan jy inteken om toekomstige bulletins per e-pos te ontvang. 


In die nuus vandag, 

SDR GESPREK HIERDIE WOENSDAG 

DIE HAMMIES NAELLOOP VOLGENDE SONDAG 

en 

NUUS VANUIT DIE OOS-KAAP 

Bly gerus vir meer inligting oor hierdie en ander interessante nuusitems. 
SDR GESPREK HIERDIE WOENSDAG 


Op Woensdag 7 Junie sal AMSAT SA nog `n SDR-gesprek hou. Hierdie is 
'n skype-gebaseerde bespreking oor SDR, geanker deur Deon Coetzee, ZR1DE. 
Om aan te sluit, stuur jou skype-besonderhede aan admin@amsatsa.org.za teen 
Maandagaand en jy sal Woensdag om 20:30 geskakel word om by die gesprek 
aan te sluit. Maak asseblief seker dat jy die nuutste opdatering van Skype 
geinstalleer het. 


DIE HAMMIES NAELLOOP VOLGENDE SONDAG 


Die Hammies Naelloop is 'n prettige aktiwiteit om kontakte tussen radio ama- 
teurs in Suider-Afrikaanse lande te bevorder, met die klem op ZU-stasies. Die 
Hammies Naelloop vind plaas vanaf 14:00 tot 15:00 UTC op Sondag 11 Junie 
2017 en is `n foon kompetsie op die 40 meter band tussen 7 063 tot 7 100 en 7 
130 tot 7 200 kHz. Die uitruiling is 'n RS-verslag en jou provinsiale afkorting. 
Stasies buite Suid-Afrika gee `n RS-verslag en DX. 


Kontakte met stasies in dieselfde ZS-streek is 1 punt werd en kontakte met 
ander ZS-streke of DX-stasies is 2 punte werd. Kontakte met die Hammies 
ARK ZS6ZU of ZS2U en of enige ander Hammies klub wat tydens die Naelloop 
geregistreer mag word, is 5 punte. Kontakte met enige ZU-stasie is 3 punte werd 
en kontak tussen ZU-stasies is 5 punte werd. 


Logstate, in die ADIF-, Cabrillo- of MS Excel formaat en gemerk “Jou roepsein 
Hammies” moet ingedien word teen 18 Junie 2017 en gestuur word per e-pos aan 
chairman@zs6zu.org.za of zr6dx@iafrica.com. Sertifikate word toegeken aan die 
1ste, 2de en 3de plek en sertifikate sal toegeken word aan die 1ste, 2de en 3de 
plek vir ZU-stasies. 


ADJUNK NASIONALE DIREKTEUR VIR HAMNET 


HAMNET kondig met graagte aan dat Glynn Chamberlain, ZS6GLN, aangestel 
is as die Adjunk Nasionale Direkteur vir HAMNET. Dit volg op die besluit van 
Johan Marais, ZS1JM, om af te tree. HAMNET dank Johan vir sy diens as 
Adjunk Nasionale Direkteur en wens Glynn al die beste vir die pad vorentoe. 


AMSAT SA RAPPORTEER BELANGRIKE VORDERING MET DIE KLET- 
SKOUS CUBESAT 


By die jaarlikse AMSAT SA Ruimte-simposium is beduidende vordering met die 
Kletskous CubeSat deur die ontwikkelingspan gerapporteer. `n Nuwe ontwerpte 
ruimte-raam is vrygestel, wat op 'n geslote basis gebou is en nuwe skroewe ben- 
odig. Alhoewel dit gebaseer is op die oorspronklike ontwerp deur Deon Coetzee, 
ZR6DE, is dit baie ligter en ten volle masjien vervaardig met die voordeel dat 
die vervaardiging daarvan presies soos die oorspronklike herhaalbaar is. Die 
elektroniese kragstelsel is in sy finale stadiums en bied gevorderde beheer oor 
die krag van die satelliet, selfs as die battery misluk. 


Die simposium self was `n groot sukses en, soos afgevaardigdes gesê het, is die 
hoogtepunt op die jaarlikse amateur radio tegnologie kalender. Beplanning vir 
2018 is reeds aan die gang. Vir meer inligting, besoek www.amsatsa.org.za 


DIE NUWE LIGA WEBTUISTE 


Leon Uys, ZR6LU, rapporteer vanaf die Raad dat die Web/IT-span bestendige 
vordering maak om `n stel vereistes vir die nuwe liga-webwerf te ontwikkel. Die 
span het die afgelope week gebruik om die meeste van die infrastruktuur besluite 
SOOS platforms en webverskaffers te verminder. Tans word onderhoude gevoer 
met 'n kortlys van webverskaffers en binnekort sal terugvoering aan lede oor 
hierdie aangeleentheid verskaf word. Alle Liga-lede word uitgenooi om hul idees 
en voorstelle vir verbeterings aan Leon Uys, ZR6LU, te stuur by 082 573 5580 
of e-pos aan leonuys@gmail.com. 


RADIO SE JUNIE 2017 


Die Junie 2017-uitgawe van Radio ZS kan afgelaai word van die Liga se webwerf. 
In hierdie uitgawe kan jy lees oor die Internasionale Amateur Radio Unie in `n 
artikel deur Don, G3BJ. Brian, GOGSF bespreek Multi-band omgekeerde V 
antennes se nadele en Leon, ZR6LU, vertel jou oor die herbou van die SARL 
webwerf en verduidelik hoe jy `n SWR meter vir jou baken kan bou. Het jy 
geweet dat die morse kode die eerste sosiale netwerk was? Lees hieroor in 
hierdie uitgawe. 


Jy luister aan nuus uitsending van die Suid-Afrikaanse Radioliga. Neem hierdie 
week jou handdraagbare radio werk toe. 


WELKOM BY DIE NUUSSPAN 


Die SARL-nuuspan verwelkom Irene Myburg, ZS6IEA, by die span. Irene sal 
volgende Sondag die stem agter die Afrikaanse bulletin wees. 


CO TYDSKRIF SE JAARLIKSE DX MARATHON 


Vanaf 1 Januarie van elke jaar is die DX Marathon die perfekte antwoord vir 
die DXer wat elke dag daai ekstra aansporing nodig het! Werk net soveel lande 
en CO sones as wat jy kan in elke kalenderjaar, ongeag die band of modus. 


Baie geluk aan Geoff Levey, ZS6C, wat as wenner van die Suid-Afrikaanse en 
Sone 38 2016 CO Marathon aangewys is . Geoff het 193 lande en 34 sones vir 
'n telling van 227 punte gewerk. 


DIE INTERNASIONALE VUURTORING EN VUURSKIP NAWEEK 2017 


Die Internasionale Vuurtoring en Vuurskip Naweek-geleentheid vier sy 20ste jaar 
in Augustus. Hierdie jaar vind die ILLW plaas gedurende die naweek van 19 
en 20 Augustus. Dit lok jaarliks meer as 500 vuurtoring-inskrywings in meer as 
A0 lande. Dit is een van die gewildste en aangenaamste internasionale amateur 
radio-gebeurtenisse. 


Tans is daar byna 200 inskrywings met Duitsland wat op 40 staan, dan Australië 
met 25 en die VSA met 20. In Suid-Afrika, sal die Kaapse Amateurradiosentrum, 
ZS1CT, die Groenpunt-vuurtoring aktiveer, ZA0006 en ZS9V sal die Robbenei- 
land vuurtoring ZA0008 aktiveer. Om te registreer, sien vorige verslae of lees die 
eenvoudige riglyne vir die naweek in Augustus, kyk na die toegewyde webwerf 
by https:/ /illw.net/ 


Ons gaan na die Oos-Kaap na die volgende twee items 
DIE GROOT ZUURBERG TREK 


Die radio amateurs van die Port Elizabeth Aamateurradiovereniging en Ham- 
net Oos-Kaap het weer kommunikasie vir die Groot Zuurberg 'Trek-bergfiets 
wedren verskaf. Die wedren wat oor 3 dae strek, sluit in 196 km van fietsry 
vanaf gruis tot enkel paadjies en sluit `n verbysterende 4 550 m opdraande klim! 
Die gebeurtenis vind plaas in die historiese Zuurberg-omgewing, bekend vir die 
beroemde Zuurberg-hotel bo-op die Zuurbergpas waar elke been van die wedren 
begin en geëindig het. Die JOC is vanuit die Zuurberg-hotel bedryf deur Tony, 
ZR2TX, en het die amateurs en mediese personeel in verbinding met mekaar 
gehou. Radio amateurs is op strategiese punte langs die roete geplaas om nood- 
en logistieke inligting oor te dra en om die leiers se posisies oor te dra aan die 
belangstellendes. 


Dag een het begin deur sommige van die ou Osswa-spore te volg en dag twee 
het jou oor die pas geneem verby die beroemde Anne's Villa - bekend as `n 
smidswinkel waar ossewaens herstel is en oornag akkommodasie aan reisigers op 


pad na Johannesburg verskaf is. Sondag was die moeilikste van die stadiums 
en het baie smal paadjies met geen toegang vir voertuie gehad nie. Dit was 
nie net moeilik vir die deelnemers nie - verskeie radio operateurs was op plekke 
gestasioneer sonder voertuig toegang en moes na hul punte instap. 


Die organiseerders het die amateur gemeenskap weereens bedank vir die profes- 
sionele manier waarop die diens gelewer was. Ons sien nou uit na die Volkswagen 
Tydren en die Trans-Baviaans Bergfiets wedren later vanjaar. 


PEARS 2017 AJV 


Die PEARS 2017 AJV is op Saterdag 3 Junie by die Klub se gewone plek gehou. 
Daar is om 14:00 `n snuffelmark aangebied en die vergadering het om 15:00 
begin. Verskeie toekennings en sertifikate is uitgegee en die normale toesprake 
is gemaak. Die uittredende voorsitter Chris Scarr, ZS2AAW, het `n oorsig 
gegee van die jaar se aktiwiteite en die tesourier Clive Fiffe, ZS2RT, het die 
finansiële posisie van die klub bespreek en tyd geneem om die finansiële state te 
verduidelik. 


Die vergadering is gevolg deur 'n bring en braai saam met vriende en familie. 
Die nuwe komitee is verkies en besonderhede van die komitee sal beskikbaar 
gestel word sodra die gekoëpteerde posisies en portefeuljes gefinaliseer is. 


BARK OM OKOSA TE ONTMOET 


Die Bloemfonteinse ARK hou sy Junie-vergadering by die Bloemfontein-kantore 
van OKOSA in Lombaardstraat op Maandag 12 Junie om 18:30. Inroepe op die 
Naval Hill herhaler - 145,600 MHz FM. `n Bring en braai sal die vergadering 
volg. Almal is welkom. 


VOORTPLANTINGS VOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag tot 
gematig gaan wees. Klein Sonvlek 2661 is verbasend aktief en kan die bron van 
nog C-klas fakkels wees. Diegene wat hulle eie frekwensievoorspellings wil doen, 
kan `n verwagte effektiewe sonvlektelling van ongeveer agt vir die week gebruik. 
Amateurs kan goeie openinge op die 15 tot 30 m bande verwag. Besoek gerus 
die webtuiste spaceweather.sansa.org.za vir meer inligting. 


Ten slotte, `n dagboek van sommige komende gebeure: 


7 Junie die SDR Gesprek 11 Junie die Hammies Naelloop 12 Junie die Bloem- 
fontein ARK vergadering 17 Junie - Wêreld @ORP Dag 18 Junie - Vadersdag 22 
tot 26 Junie die SARL Top Band @SO Geselligheid 


Om ons bulletin af te sluit, `n vinnige oorsig van ons hoofnuus 


Op Woensdag 7 Junie sal AMSAT SA nog `n SDR-gesprek hou. Hierdie is 
'n skype-gebaseerde bespreking oor SDR, geanker deur Deon Coetzee, ZR1DE. 
Om aan te sluit, stuur jou skype-besonderhede aan admin@amsatsa.org.za teen 
Maandagaand en jy sal Woensdag om 20:30 geskakel word om by die gesprek 


aan te sluit. Maak asseblief seker dat jy die nuutste opdatering van Skype 
geinstalleer het. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. Luister elke Sondagoggend 
om 10:00 Sentraal Afrika Tyd na “Amateur Radio Today”. Daar is herleiding 
op 7 082 kHz laer syband, 7 205 en 17 660 kHz AM en verskeie herleidings op 
BHF en UHF frekwensies regoor Suid-Afrika. `n Potgooi deur Dick, ZS6RO, is 
ook beskikbaar. `n Heruitsending vind op Maandae om 18:30 Sentraal Afrika 
Tyd op 3 230 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZSABS, EE deur Johan de Bruyn, 
ZSGJHB, en gelees deur... ui se se se Gee see Gee ae 


Die Afrikaanse Nuusspan groet nou en wens u 'n mooi week toe. Totsiens. 


/EX 


